Popis
Ešte nikdy si za taký krátky čas nestihol/nestihla tak veľa vecí!
Poď na tábor, v ktorom je isté len jedno: že nič nie je isté!
Tebe garantujeme stopercentnú zábavu, radostné šoky a neustále prekvapenie a Tvojim rodičom istotu, že budeš v bezpečí.
Vyskúšaj si, aké to je:
preskočiť čas, urobiť niečo bláznivé, urobiť niečo ako prvý/prvá v dejinách, neprestať sa zabávať, vylepšiť, čo Ti nejde, otestovať sa v športe, ktorý nejestvuje, vládať veľa sa hýbať, prekonávať svoje hranice, navštíviť desiatky krajín, jesť, čo si ešte nejedol, hrať na hudobnom nástroji, ktorý ešte len vynájdu, naučiť sa skutočné kúzlo, ocitnúť sa v koži dospeláka, byť hore, aj keď spíš a spať, aj keď si hore, zhovárať sa so zvieratami, stretnúť komika, objaviť svoj ďalší skrytý talent, prispieť k novému svetovému rekordu, stať sa hviezdou, objaviť nový vynález, naučiť sa zlepšováky, ktoré využiješ doma, v škole i na ulici, byť skladateľom, hercom, programátorom, kočišom, rytierom, automechanikom, moderátorom, golfistom, manažérom, majiteľom ZOO, architektom či záchranárom! To všetko s bleskovým únikom od nudy a strachu.
Jediné, čo potrebuješ, je byť v správnom čase na správnom mieste, strážiť si univerzálny box pomoci a neustále sa usmievať.
Vykroč na tábor, ktorý Ti zmení pohľad na veci, ktoré nepoznáš, aby si ocenil tie, ktoré poznáš.
Tak rýchlo, ako Ťa zamotáme, rozmotáme Tvoje zaspaté závity fantázie.
Chaos camp je nevídaná svetová premiéra bláznivo lákavého týždňa, v ktorom sa Tvojím svetom stane odhadzovanie starostí a hľadanie úplne nových pokladov. Naozaj existujú, fantázia začína!
Pre aké dieťa je tábor vhodný:
- ktoré chce úplne zabudnúť na povinnosti počas roka,
- (alebo) ktoré rado spoznáva, odhaľuje tajomstvá, obľubuje prekvapenia,
- (alebo) ktoré chce využiť prázdniny aj športom,
- (alebo) sa chce naučiť veľa nového a na už "staré" sa pozrieť novým spôsobom,
- (alebo) chce rozvíjať svoju fantáziu, tvorivosť a objavovať nové talenty,
- (alebo) ktoré chce prežiť dynamický, zábavný a pútavý týždeň v kruhu nových kamarátov,
- ktorého rodičom záleží na fyzickom pohybe a obmedzení používania mobilu a internetu.
Ubytovanie:
Téme tábora je prispôsobené ubytovacie zariadenie – škola v prírode "Detský raj" v Tatranskej Lesnej, ktorá sa nachádza medzi Starým Smokovcom a Tatranskou Lomnicou. Nadmorskou výškou približne 1000 metrov vytvára priaznivé predpoklady pre psychicko-fyziologickú regeneráciu každého organizmu. Zvolená lokalita umožní vymaniť sa z bežného prostredia a zažiť jedinečnú atmosféru mimo zhonu mesta a hodín strávených za počítačom a televíziou.
Ubytovanie je v dvojlôžkových, trojlôžkových, štvorlôžkových a päťlôžkových izbách s vlastným sociálnym zariadením. Ubytovacie zariadenie prešlo kompletnou rekonštrukciou so spustením prevádzky v máji 2018, po ktorej ponúka ubytovanie na úrovni 4-hviezdičkového hotela.
Stravovanie:
5x denne, zabezpečený pitný režim
Doprava:
Individuálna. Možnosť spojiť sa pri presune s rodičmi iného účastníka tábora (pre zníženie nákladov za cestu). Vhodnosť a dostupnosť tejto služby si môžete preveriť približne 7 až 14 dní pred začiatkom tábora, organizátor bude následne individuálne kontaktovať klientov z rovnakého smeru s ponukou spojenia cesty. Žiadajúcej strane ju potvrdí iba v prípade súhlasu oslovenej strany, v opačnom prípade ostane anonymita zachovaná.
V cene tábora sú už započítané:
- ubytovanie, strava 5x denne, pitný režim
- zabezpečenie programu, materiálno-technické vybavenie (vrátane hudobníckeho, ozvučovacieho zabezpečenia)
- originálne darčeky a odmeny za súťažné úlohy
- tím skúsených animátorov (1 dospelý animátor max. na 7 detí), zdravotník
- foto z tábora – po skončení tábora bude k dispozícii link na online stiahnutie fotografií
- komplexné cestovné poistenie ECP (vrátane poistenia úrazu)
Po úhrade poplatku a zabezpečení individuálnej dopravy vás nečakajú žiadne ďalšie skryté poplatky!
Storno-poplatky:
Pri zrušení tábora
- 10 až 30 dní pred začiatkom: 50 % z celkovej sumy
- do 10 dní pred začiatkom: 100 % z celkovej sumy
- storno-poplatok nebude účtovaný v prípade zabezpečenia náhradného účastníka
Máte ďalšie otázky?
Sme vám k dispozícii:
email: email@example.com
tel.: +421 902 11 74 78